Ce studii are Simona Halep? A sacrificat școala pentru tenis
La fel ca mulți sportivi de talie mondială, Simona Halep și-a dedicat întreaga atenție sportului preferat, tenisul, neglijând școală. De la 14 ani, a început să concureze în competițiile ITF. De exemplu, în clasa XII-a, ea a susținut examenul de Bacalaureat în sesiunea de toamnă, nu în cea de vară, ca restul elevilor din clasa ei. A fost nevoită să facă acest lucru pentru a putea participa la un turneu de tenis din Asia. A obținut peste 8 (media generală) la Bacalaureat.
A studiat la Facultatea de Educație Fizică și Sport din cadrul Universității Ovidius din Constanța. A absolvit facultatea în anul 2014. Datorită diplomei obținute, ar putea să devină profesoară de Educație Fizică și Sport.
„Mi-ați amintit de episodul Bacalaureat, si făceam parte din comisia de supraveghere a desfășurării examenului. La efectuarea prezenței singura persoană care lipsea era Simona Halep. Am întrebat de ce lipsește și am primit răspunsul: Joacă tenis, este la un turneu, parcă în Asia.
Eu, sigur m-am întrebat: ce copil ratează BAC-ul pentru un concurs? Acum am aflat răspunsul adevărat. Si nu pot spune decât: Bravo, Simona Halep! Toate eforturile tale nu au fost zadarnice!”, a zis fostul diriginte al Simonei Halep.
Simona Halep se întoarce la Paris, Franța, după doi ani de zile
În curând, Simona Halep va juca la turneul de tenis Trophee Clarins. Marea competiție este programată pentru 13 mai-19 mai. Va avea loc la Paris, Franța. După aproape doi ani de absență, sportiva se întoarce pe terenul ei preferat de tenis: zgură. Ultima sa apariție pe această suprafață a avut loc la Roland Garros 2022.
Acum, este pregătită să revină în circuitul profesionist. A primit un wild card pentru a putea participa la Trophee Clarins, un turneu de tenis de nivel WTA 125. Meciurile ei de la Trophee Clarins vor fi transmise la TV.
Schimbare de look înainte de marele meci
Înainte de a pleca în Franța, jucătoarea de tenis și-a făcut o schimbare de look. L-a contactat pe hairstylist-ul vedetelor, Sorin Stratulat, pentru a-și aranja părul. Unele femei aleg să-și schimbe coafura, mai mult sau mai puțin, în momentele importante din viața lor. Revenirea în circuitul profesionist este un moment special pentru Simona Halep. Bucuroasă de rezultatul obținut la salonul de înfrumusețare, și-a făcut câteva poze și le-a urcat pe Instagram.